CELEX: 21997D0820(01)
Language: da
Date: 1997-08-04 00:00:00
Title: Afgørelse nr. 2/97 truffet af Associeringsrådet mellem De Europæiske Fællesskaber og deres medlemsstater på den ene side og Rumænien på den anden side den 4. august 1997 om vedtagelse af vilkår og betingelser for Rumæniens deltagelse i Fællesskabets programmer på områderne for erhvervsuddannelse, ungdomsanliggender og uddannelse

Avis juridique important

|

21997D0820(01)

Afgørelse nr. 2/97 truffet af Associeringsrådet mellem De Europæiske Fællesskaber og deres medlemsstater på den ene side og Rumænien på den anden side den 4. august 1997 om vedtagelse af vilkår og betingelser for Rumæniens deltagelse i Fællesskabets programmer på områderne for erhvervsuddannelse, ungdomsanliggender og uddannelse  

EF-Tidende nr. L 229 af 20/08/1997 s. 0005 - 0008

AFGØRELSE Nr. 2/97 TRUFFET AF ASSOCIERINGSRÅDET MELLEM DE EUROPÆISKE FÆLLESSKABER OG DERES MEDLEMSSTATER PÅ DEN ENE SIDE OG RUMÆNIEN PÅ DEN ANDEN SIDE den 4. august 1997 om vedtagelse af vilkår og betingelser for Rumæniens deltagelse i Fællesskabets programmer på områderne for erhvervsuddannelse, ungdomsanliggender og uddannelse (97/554/EF, Euratom) ASSOCIERINGSRÅDET HAR -under henvisning til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Rumænien på den anden side (1),under henvisning til tillægsprotokollen til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Rumænien på den anden side vedrørende Rumæniens deltagelse i Fællesskabets programmer, særlig artikel 1 og 2 (2), ogud fra følgende betragtninger:I henhold til artikel 1 i tillægsprotokollen kan Rumænien deltage i Fællesskabets rammeprogrammer, særprogrammer, projekter eller andre foranstaltninger, bl.a. inden for områderne erhvervsuddannelse, ungdomsanliggender og uddannelse;i henhold til artikel 2 i tillægsprotokollen træffer associeringsrådet beslutning om vilkår og betingelser for Rumæniens deltagelse i de i artikel 1 omtalte aktiviteter -TRUFFET FØLGENDE AFGØRELSE:Artikel 1 Rumænien deltager i Det Europæiske Fællesskabs programmer »Leonardo da Vinci«, »Ungdom for Europa« og »SOCRATES« i henhold til de vilkår og betingelser, som er opført i bilag I og II til denne afgørelse, og som udgør en integrerende del heraf.Artikel 2 Denne afgørelse finder anvendelse under hele perioden for afviklingen af programmerne »Leonardo da Vinci«, »Ungdom for Europa« og »SOCRATES«.Artikel 3 Denne afgørelse træder i kraft på den første dag i måneden efter vedtagelsen.Udfærdiget i Bruxelles, den 4. august 1997.På associeringsrådets vegneJ. POOSFormand(1) EFT nr. L 357 af 31. 12. 1994, s. 2.(2) EFT nr. L 317 af 30. 12. 1995, s. 40.BILAG I VILKÅR OG BETINGELSER FOR RUMÆNIENS DELTAGELSE I PROGRAMMERNE »LEONARDO DA VINCI«, »UNGDOM FOR EUROPA« OG »SOCRATES« 1. Rumænien deltager i alle aktioner under programmerne »Leonardo da Vinci«, »Ungdom for Europa« og »SOCRATES« (i det følgende kaldet »programmerne«), medmindre andet er bestemt i denne afgørelse i overensstemmelse med de mål, kriterier, procedurer og frister, der er fastlagt i Rådets afgørelse 94/819/EF om et handlingsprogram for gennemførelse af en erhvervsuddannelsespolitik i Det Europæiske Fællesskab, i Europa-Parlamentets og Rådets afgørelse nr. 818/95/EF om vedtagelse af tredje fase af »Ungdom for Europa«-programmet og i Europa-Parlamentets og Rådets afgørelse nr. 819/95/EF om iværksættelse af Fællesskabets handlingsprogram på uddannelsesområdet.2. - Vilkår og betingelser for indgivelse, vurdering og udvælgelse af ansøgninger fra støtteberettigede institutioner, organisationer og enkeltpersoner i Rumænien er de samme som dem, der finder anvendelse for støtteberettigede institutioner, organisationer og enkeltpersoner i Fællesskabet.- Sproglige forberedelses- og uddannelsesaktiviteter vedrører Fællesskabets officielle sprog. Under ganske særlige omstændigheder kan andre sprog godkendes, hvis programmernes gennemførelse kræver det.3. For at sikre programmernes fællesskabsdimension skal tværnationale projekter og aktiviteter, der foreslås af Rumænien, omfatte et mindsteantal partnere fra Fællesskabets medlemsstater. Dette mindsteantal fastlægges i forbindelse med programmernes gennemførelse, idet der tages hensyn til arten af de forskellige aktiviteter, antallet af partnere i et bestemt projekt og antallet af lande, der deltager i programmet. Projekter og aktiviteter, der udelukkende gennemføres af Rumænien og EFTA/EØS-lande eller andre tredjelande, herunder de, der har en associeringsaftale med Fællesskabet, og som har ret til at deltage i programmerne, er ikke berettigede til finansiel støtte fra Fællesskabet.4. I overensstemmelse med betingelserne i de relevante bestemmelser i afgørelserne om »Leonardo da Vinci«, »Ungdom for Europa« og »SOCRATES« stiller Rumænien passende strukturer og mekanismer på nationalt plan til rådighed og tager alle andre nødvendige skridt for at sikre den nationale koordinering og tilrettelæggelse af programmernes gennemførelse.5. Rumænien betaler hvert år et bidrag til De Europæiske Fællesskabers almindelige budget til dækning af de udgifter, der skyldes landets deltagelse i programmerne (se bilag II).Associeringsrådet er bemyndiget til at tilpasse dette bidrag, når som helst det måtte være nødvendigt.6. Fællesskabet og dets medlemsstater og Rumænien bestræber sig inden for de eksisterende bestemmelser mest muligt for at lette den frie bevægelighed og opholdet for studerende, lærere, universitetsadministratorer, unge og andre personer, der har ret til at deltage i programmerne, og som rejser mellem Rumænien og Fællesskabet med henblik på at deltage i de af denne afgørelse omfattede aktiviteter.7. Uden at det i øvrigt begrænser Kommissionens og Revisionsrettens ansvar med hensyn til overvågning og evaluering af programmerne i medfør af artikel 10, 9 og 8 i henholdsvis »Leonardo da Vinci«, »Ungdom for Europa« og »SOCRATES«, vil Rumæniens deltagelse i programmerne blive løbende overvåget på partnerskabsbasis under inddragelse af Kommissionen for De Europæiske Fællesskaber og Rumænien. Rumænien tilsender Kommissionen de relevante beretninger og deltager i de øvrige særlige aktiviteter, som Fællesskabet udfolder på dette område.8. Medmindre andet er fastsat i de procedurer, der henvises til i artikel 6 i afgørelsen om »Leonardo da Vinci«, artikel 6 i afgørelsen om »Ungdom for Europa« og artikel 4 i afgørelsen om »SOCRATES«, indbydes Rumænien til koordineringsmøder om ethvert spørgsmål, der vedrører gennemførelsen af denne afgørelse, forud for udvalgenes formelle møder. Kommissionen informerer Rumænien om resultaterne af disse formelle møder.9. Det sprog, der anvendes i forbindelse med ansøgningsprocessen, indgåelsen af kontrakter, udformning af beretninger, der skal indgives, og andre administrative arrangementer i forbindelse med programmerne, skal være et af Fællesskabets officielle sprog.BILAG II RUMÆNIENS FINANSIELLE BIDRAG TIL »LEONARDO DA VINCI«, »SOCRATES« OG »UNGDOM FOR EUROPA« 1. Rumæniens finansielle bidrag omfatter:- tilskud og anden finansiel støtte via programmerne til rumænske deltagere- finansiel støtte fra programmerne til driften af nationale kontorer, hvis det bliver aktuelt- supplerende administrative udgifter i tilknytning til Kommissionen for De Europæiske Fællesskabers styring af programmet, der hidrører fra Rumæniens deltagelse.2. For hvert budgetår vil det samlede tilskudsbeløb eller enhver anden finansiel støtte, der modtages via programmerne af rumænske deltagere og af de nationale kontorer i Rumænien, ikke overstige det bidrag, der betales af Rumænien, efter fradrag af de supplerende administrative udgifter.Skulle det bidrag, der betales af Rumænien til De Europæiske Fællesskabers almindelige budget, efter fradrag af de supplerende administrative udgifter, være større end det samlede tilskudsbeløb eller enhver anden finansiel støtte, der modtages af de rumænske deltagere og af de nationale kontorer via programmerne, overfører Kommissionen saldoen til det næste regnskabsår, og det overskydende beløb vil blive trukket fra det følgende års bidrag. Hvis der stadig består en sådan saldo, når programmerne slutter, vil det pågældende beløb blive udbetalt til Rumænien.3. Leonardo da VinciRumæniens årlige bidrag andrager fra 1997 4 500 000 ECU. Af dette beløb vil 300 000 ECU dække de supplerende administrative udgifter i tilknytning til Kommissionens forvaltning af programmet, der skyldes Rumæniens deltagelse.4. SOCRATESRumæniens bidrag vil andrage:- 3 481 000 ECU i 1997 for dets deltagelse i kapitel II (skoleuddannelse, »COMENIUS«) og kapitel III (tværgående aktiviteter). Af dette beløb vil 228 000 ECU dække de supplerende administrative udgifter i tilknytning til Kommissionens forvaltning af programmet, der hidrører fra Rumæniens deltagelse.- 7 911 000 ECU i 1998 og 1999 for dets deltagelse i hele »SOCRATES«-programmet, herunder kapitel I (»ERASMUS«). Af dette beløb vil 518 000 ECU dække de supplerende administrative udgifter i tilknytning til Kommissionens forvaltning af programmet, der hidrører fra Rumæniens deltagelse.5. Ungdom for EuropaRumæniens årlige bidrag andrager:- 575 000 ECU i 1997 for deltagelse i aktionerne A.I og B.I; af dette beløb vil et beløb på 40 000 ECU dække de supplerende administrative udgifter i tilknytning til Kommissionens forvaltning af programmet, der hidrører fra Rumæniens deltagelse.- 725 000 ECU i 1998 og 1 332 000 ECU i 1999 for deltagelse i alle programmets aktioner, med undtagelse af aktion D. Af disse beløb vil et årligt beløb på 50 000 ECU i 1998 og 80 000 ECU i 1999 dække de supplerende administrative udgifter i tilknytning til Kommissionens forvaltning af programmet, der hidrører fra Rumæniens deltagelse.6. Den finansforordning, der finder anvendelse på De Europæiske Fællesskabers almindelige budget, finder også anvendelse på forvaltningen af bidraget fra Rumænien.Efter denne afgørelses ikrafttræden og ved begyndelsen af hvert af de følgende år tilstiller Kommissionen Rumænien en anmodning om indbetaling svarende til dets bidrag til udgifterne i medfør af afgørelsen.Dette bidrag skal være udtrykt i ECU og indbetales til en bankkonto lydende på ECU, som Kommissionen opretter.Rumænien betaler sit bidrag til de årlige udgifter i medfør af denne afgørelse i overensstemmelse med anmodningen om indbetaling, og senest tre måneder efter afsendelsen af denne anmodning. Enhver forsinkelse ved betalingen af bidraget vil medføre, at Rumænien skal betale renter af det udestående beløb fra forfaldsdagen. Rentesatsen svarer til den rente, der anvendes af Den Europæiske Fond for Monetært Samarbejde i den måned, der rummer forfaldsdagen, for fondens operationer i ECU (1), forhøjet med 1,5 procentpoint.7. Rumænien betaler de supplerende administrative udgifter, der er omtalt under punkt 3, 4 og 5, over landets nationale budget.8. Rumænien betaler 20 %, 59 % og 60 % af de resterende udgifter til dets deltagelse i programmerne over landets nationale budget for henholdsvis 1997, 1998 og 1999.I henhold til de normale PHARE-programmeringsprocedurer betales de resterende 80 %, 41 % og 40 % over Rumæniens årlige nationale vejledende PHARE-programmer for henholdsvis 1997, 1998 og 1999.(1) Denne rentesats offentliggøres hver måned i De Europæiske Fællesskabers Tidende, C-udgaven.